ഗോള് നേട്ടത്തില് പെലെയെ പിന്നിലാക്കി സുനില് ഛേത്രി സാഫ് കപ്പില് ഇന്ത്യ ഫൈനലില് മാലിദ്വീപിന് എതിരായ മത്സരത്തില് ഇരട്ട ഗോളോടെ ചരിത്രം കുറിച്ച് ഇന്ത്യയുടെ സുനില് ഛേത്രി. രാജ്യാന്തര ഗോള് നേട്ടത്തില് ലോകോത്തര ഇതിഹാസം പെലെയെ സുനില് ഛേത്രി മറികടന്നു. രാജ്യാന്തര ഫുട്ബോളില് ഇതുവരെ 79 ഗോള് നേടിയാണ് താരം ചരിത്രം കുറിച്ചത്. അതേസമയം സാഫ് കപ്പിലെ ഇന്ന് നടന്ന നിര്ണായക മത്സരത്തില് ആതിഥേയരായ മാലിദ്വീപിനെ തകര്ത്ത് ഇന്ത്യ ഫൈനലിലെത്തി. ക്യാപ്റ്റന് സുനില് ഛേത്രിയുടെ ഇരട്ട ഗോളുകളുടെ ബലത്തില് 31നായിരുന്നു ഇന്ത്യയുടെ വിജയം. ഈ വിജയത്തോടെ ഒന്നാം സ്ഥാനം സ്വന്തമാക്കി ഇന്ത്യ ഫൈനലിലേക്ക് മുന്നേറി.ശനിയാഴ്ച്ച നടക്കുന്ന ഫൈനലില് ഇന്ത്യ നേപ്പാളിനെ നേരിടും.